**დანართი N1**

**COVID-19-ით დაავადებულთა და მათთან კონტაქტირებულთა იზოლაციისა და კარანტინის ვადების განსაზღვრის წესი**

***1. ბინაზე/საიზოლაციო სივრცეში (სასტუმრო) მეთვალყურეობაზე მყოფი COVID-19-ით დაავადებული (გარდა ამავე წესის მე-2 პუნქტით განსაზღვრულისა):***

***ა) უსიმპტომო პაციენტი:***

* რეკომენდებულია იზოლაცია დამადასტურებელი სინჯის (ზემო და/ან ქვემო სასუნთქი გზებიდან აღებული მასალა SARS-CoV-2-ის გამომვლენი ტესტირების[[1]](#footnote-1) ჩატარების მიზნით) აღებიდან 5 კალენდარული დღის განმავლობაში;
* იზოლაცია სრულდება SARS-CoV-2-ის გამომვლენი ტესტირების გარეშე;
* იზოლაციის დასრულებიდან მომდევნო 5 დღის მანძილზე რეკომენდებულია კარგად მორგებული ნიღბის გამოყენება საზოგადოებრივი თავშეყრის ადგილებში, საზოგადოებრივ ტრანსპორტში, საცხოვრისში (არაინფიცირებულ ოჯახის წევრებთან)და მაქსიმალურად მოერიდოს იმ ადგილებში მოხვედრას სადაც ნიღაბის გამოყენება შეუძლებელია.

***ბ) მსუბუქი სიმპტომების მქონე პაციენტი:***

* რეკომენდებულია იზოლაცია დამადასტურებელი სინჯის (ზემო და/ან ქვემო სასუნთქი გზებიდან აღებული მასალა SARS-CoV-2-ის გამომვლენი ტესტირების ჩატარების მიზნით) აღებიდან მინიმუმ 5 კალენდარული დღის განმავლობაში;
* იზოლაცია სრულდება 5 კალენდარული დღის შემდეგ, SARS-CoV-2-ის გამომვლენი ტესტირების გარეშე, ამასთან მსუბუქი სიმპტომების ალაგებიდან გასული უნდა იყოს სულ მცირე 24 საათი;
* იზოლაციის დასრულებიდან მომდევნო 5 დღის მანძილზე რეკომენდებულია კარგად მორგებული ნიღბის გამოყენება საზოგადოებრივი თავშეყრის ადგილებში, საზოგადოებრივ ტრანსპორტში, საცხოვრისში (არაინფიცირებულ ოჯახის წევრებთან) და მაქსიმალურად მოერიდოს იმ ადგილებში მოხვედრას სადაც ნიღაბის გამოყენება შეუძლებელია.

***გ) საშუალო და მძიმედ მიმდინარე შემთხვევები:***

* რეკომენდებულია იზოლაცია დამადასტურებელი სინჯის (ზემო და/ან ქვემო სასუნთქი გზებიდან აღებული მასალა SARS-CoV-2-ის გამომვლენი ტესტირების ჩატარების მიზნით) აღებიდან მინიმუმ 10 კალენდარული დღის განმავლობაში;
* იზოლაცია სრულდება მინიმუმ 10 კალენდარული დღის შემდეგ, SARS-CoV-2-ის გამომვლენი ტესტირების გარეშე, ამასთან სახეზე უნდა იყოს სიმპტომების მკვეთრი გაუმჯობესების დინამიკა უკანასკნელი 24 საათის განმავლობაში (გარდა ანოსმიისა და აგევზიის).

***3. „იზოლაციისა და კარანტინის წესების დამტკიცების შესახებ“ საქართველოს მთავრობის 2020 წლის 23 მაისის N322 დადგენილების შესაბამისად COVID-19-ით დაავადებულთან კონტაქტირებული პირები*** არ ექვემდებარებიან იზოლაციას, ამასთან ეძლევათ ნიღბის მოხმარების მკაცრი რეკომენდაცია მაღალი რისკის კონტაქტის შეწყვეტიდან მომდევნო 10 კალენდარული დღის განმავლობაში (მ.შ. დაბალი რისკის გარემოში მოხვედრისას, საზოგადოებრივი თავშეყრის ადგილებში, საზოგადოებრივ ტრანსპორტში, საცხოვრისში, თავის არიდება ისეთი ადგილებისგან, სადაც ნიღბის გამოყენება შეუძლებელია (მაგ.: საზკვების დაწესებულებებში და ა.შ.).

**შენიშვნა:** **საშუალო და მძიმე იმუნოკომპრომეტირებული პირების** გადამდებლობა შესაძლოა გახანგრძლივდეს მიუხედავად კოვიდის მიმდინარეობის სიმძიმისა. შესაბამისად იზოლაციის ვადა უნდა განისაზღვროს ინფექციურ დაავადებათა სპეციალისტთან კონსულტაციით.

1. **SARS-CoV-2-ის გამომვლენი ტესტირება** - პჯრ დიაგნოსტიკა, ან სწრაფი ტესტირება ანტიგენზე (აღიარებული ეროვნული მარეგულირებლის ან FDA მიერ, ან განსაზღვრული ჯანმრთელობის მსოფლიო ორგანიზაციის კოვიდ-19 სადიაგნოსტიკო საშუალებების ნუსხის ფარგლებში). [↑](#footnote-ref-1)